
	1.
	Rīkojuma (grozījumu) projekts
 Grozījumi Ministru kabineta 2022. gada 26. oktobra rīkojumā Nr. 763 "Par Satiksmes ministrijas ilgtermiņa saistībām jauno elektrovilcienu projekta īstenošanai"
	Iebildums
Norādām, ka rīkojuma projekta 1.3.2. apakšpunktā norādītais valsts budžeta finansējuma apmērs 2024.gadā 5 357 412 euro saskaņā ar valsts budžeta izpildes pārskatu datiem no Satiksmes ministrijas budžeta apakšprogrammas 31.09.00 “Dotācija jauno vilcienu iegādei un remonta centra izbūvei” ir veikts nevis 2024.gadā, bet 3 gadu laikā, proti, 2022.gadā 609 331 euro, 2023.gadā 999 211 euro, un 2024.gadā 3 748 870 euro. Lūdzam attiecīgi precizēt vai anotācijā skaidrot, kāpēc izdevumi norādīti tikai 2024.gadā.
Piedāvātā redakcija
-
	Guna Federe (FM)

	2.
	Rīkojuma (grozījumu) projekts
 Grozījumi Ministru kabineta 2022. gada 26. oktobra rīkojumā Nr. 763 "Par Satiksmes ministrijas ilgtermiņa saistībām jauno elektrovilcienu projekta īstenošanai"
	Iebildums
Norādām, ka saskaņā ar likumprojektu “Par valsts budžetu 2026. gadam un budžeta ietvaru 2026., 2027. un 2028. gadam” Satiksmes ministrijas budžeta apakšprogrammā 31.09.00 “Dotācija jauno vilcienu iegādei un remonta centra izbūvei” finansējums 2026.-2028.gadam nav plānots, attiecīgi rīkojuma projekta 1.3.3., 1.3.4 un 1.3.5.apakšunktā noteiktam finansējumam nav nodrošināti resursi, un, ievērojot, ka likumprojekts “Par valsts budžetu 2026. gadam un budžeta ietvaru 2026., 2027. un 2028. gadam” tiks skatīts Saeimas 2025. gada 3. decembra sēdē otrajā un galīgajā lasījumā, nav izpildāms rīkojuma projekta 2. punktā noteiktais.
Lūdzam attiecīgi pārskatīt un precizēt, sniedzot informāciju, kā plānots nodrošināt resursus 2026.-2028.gadā plānotajam ieguldījumam akciju sabiedrības “Pasažieru vilciens” pamatkapitālā. Lūdzam izvērtēt, vai attiecīgajā situācijā ir iespējams izmantot Likumā par budžetu un finanšu vadību 9. pantā deviņpadsmitajā daļā noteikto, sniedzot anotācijā attiecīgu pamatojumu. Ja attiecīgo regulējumu ir iespējams izmantot, tad vienlaikus ar šo rīkojumu ir virzāms arī Ministru kabineta rīkojuma projekts, kas sagatavojams saskaņā ar Likumā par budžetu un finanšu vadību 9. pantā deviņpadsmitajā daļā noteikto.
Piedāvātā redakcija
-
	Guna Federe (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Ministru kabineta protokollēmuma 6. punktā ir norādīts, ka akciju sabiedrības "Pasažieru vilciens" ietekme uz vispārējās valdības budžeta bilanci nemainās salīdzinājumā ar Valsts kases ePārskatu sistēmā 2025. gada 25. jūnijā iesniegto anketu "Anketa par kapitālsabiedrību ietekmi uz vispārējās valdības sektora budžeta bilanci un parādu", taču informatīvā ziņojuma “Par jauna ritošā sastāva remonta un apkopju centra “VIVI” būvniecības īstenošanu un šim mērķim nepieciešamo finansējumu” (24-TA-2666) 4. pielikumā iekļautajā anketā ar atjaunotajām akciju sabiedrības "Pasažieru vilciens" saimnieciskās darbības prognozēm norādītā ietekme uz vispārējās valdības budžeta bilanci ir negatīvāka, kā tika iesniegts ePārskatu sistēmā 2025. gada 25. jūnijā, ņemot vērā remonta un apkopju centra kopējās izmaksas. Attiecīgi lūdzam papildināt rīkojuma projekta anotāciju ar detalizētu skaidrojumu, kādus pasākumus (ieņēmumus palielinošus vai izdevumus samazinošus) plāno veikt akciju sabiedrība "Pasažieru vilciens", lai nodrošinātu, ka akciju sabiedrības "Pasažieru vilciens" ietekme uz vispārējās valdības budžeta bilanci nemainās. Lūgums rīkojuma projekta anotācijas pielikumā pievienot arī atjaunotu akciju sabiedrība "Pasažieru vilciens" anketu "Anketa par kapitālsabiedrību ietekmi uz vispārējās valdības sektora budžeta bilanci un parādu".
Piedāvātā redakcija
-
	Edgars Vītols (FM)

	4.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūgums dzēst rīkojuma projekta anotācijas sadaļā “PV ietekme uz vispārējās valdības budžeta bilanci un parādu” norādīto informāciju, ka ņemot vērā arī KF līdzfinansējuma piesaisti Projektam 2024, pieteikto Rīkojuma Nr. 763 grozījumu rezultātā kopumā PV ietekme uz vispārējās valdības budžeta bilanci samazināsies par 45 616 993 euro.
Norādām, ka ietekme uz vispārējās valdības budžeta bilanci rodas veicot faktiskos darbus vai uzskaitot saņemtos elektrovilcienus bilancē, nevis veicot grozījumus rīkojumā. Kā arī informējam, ka KF līdzfinansējuma piesaiste jau iepriekš tika ņemta vērā aprēķinot vispārējās valdības budžeta bilanci.
Arī citās rīkojuma projekta anotācijas sadaļās lūdzam dzēst informāciju par iespējamo pozitīvo ietekmi uz vispārējās valdības budžeta bilanci, kā arī rīkojuma projekta anotācijā lūdzam dzēst norādes uz “fiskālo telpu”.
 
Piedāvātā redakcija
-
	Edgars Vītols (FM)

	5.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūgums dzēst rīkojuma projekta anotācijas sadaļā “PV ietekme uz vispārējās valdības budžeta bilanci un parādu” norādīto informāciju, ka vienlaicīgi ar valsts budžeta ilgtermiņa saistību uzņemšanos atbilstoši iesniegtajam Rīkojuma Nr. 763 grozījumu projektam nav atkārtoti nepieciešams apstiprināt izmaiņas ietekmei uz vispārējās valdības sektora budžeta bilanci (fiskālo telpu) elektrovilcienu projektā, jo veicot iepriekš minētos precizējumus bija iekļautas plānotās izmaiņas Rīkojumā Nr.763.
Norādām, ka informatīvais ziņojums “Par akciju sabiedrības “Pasažieru vilciens” fiskālo ietekmi uz vispārējās valdības budžeta bilanci 2025.-2028. gadā” (24-TA-1935) tika virzīts skatīšanai Ministru kabineta sēdē atbilstoši likuma “Par valsts budžetu 2024. gadam un budžeta ietvaru 2024., 2025. un 2026. gadam” 19. pantam, jo akciju sabiedrības “Pasažieru vilciens” saimnieciskās darbības negatīvā ietekme uz vispārējās valdības budžeta bilanci pārsniedza 5 milj. euro. Arī likumprojektā “Par valsts budžetu 2026. gadam un budžeta ietvaru 2026., 2027. un 2028. gadam” ir paredzēts pants, kurš nosaka, ka, ja vispārējās valdības sektorā iekļautās valsts kapitālsabiedrības negatīvā ietekme uz vispārējās valdības budžeta bilanci 2027. un 2028. gadā pārsniedz 5 milj. euro tad, ir jāsaņem Ministru kabineta piekrišana. Attiecīgi, ja akciju sabiedrības “Pasažieru vilciens” saimnieciskās darbības negatīvā ietekme uz vispārējās valdības budžeta bilanci 2027. un 2028. gadā pārsniegs likumprojektā norādīto, tad būs jāsaņem Ministru kabineta piekrišana, tostarp, ja negatīvā ietekme uz vispārējās valdības budžeta bilanci rodas precizējot remonta un apkopju centra būvniecības grafiku.
 
Piedāvātā redakcija
-
	Edgars Vītols (FM)

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Lūdzam precizēt anotācijas 3.sadaļā sniegto informāciju, ievērojot, ka 2025.gada finansējums tika pārdalīts citam mērķim, attiecīgi tas ir norādāms kā samazinājums gan ieņēmumos, gan izdevumos, neradot nekorektu priekšstatu, ka tas ir uzlabojis finansiālo bilanci 2025.gadam, vienlaikus lūdzam arī norādīt 6.punktā attiecīgu atsauci uz Ministru kabineta lēmumu, ar kuru finansējums tika pārdalīts citam mērķim.
Lūdzam arī precizēt informāciju par 2026.-2028.gadu, ievērojot sniegto iebildumu pie rīkojuma un protokollēmuma projekta.
Piedāvātā redakcija
-
	Guna Federe (FM)

	7.
	MK sēdes protokollēmuma projekts
 Rīkojuma projekts "Grozījumi Ministru kabineta 2022. gada 26. oktobra rīkojumā Nr. 763 "Par Satiksmes ministrijas ilgtermiņa saistībām jauno elektrovilcienu projekta īstenošanai""
	Iebildums
Gadījumā, ja tiek izmantots Likumā par budžetu un finanšu vadību 9. pantā deviņpadsmitajā daļā noteiktais, lai nodrošinātu finansējumu plānotajam ieguldījumam AS “Pasažieru vilciens” pamatkapitālā 2026.-2028.gadā, lūdzam papildināt MK protokollēmumu ar atsevišķu punktu norādot, ka ietekme uz vispārējās valdības budžeta bilanci 2026. gadā nav augstāka par 868 112 euro (negatīva ietekme), 2027. gadā nav augstāka par 3 709 788 euro (negatīva ietekme) un 2028. gadā nav augstāka par 1 033 780 euro (negatīva ietekme), ja netiek pieņemts atsevišķs Ministru kabineta lēmums.
 
Piedāvātā redakcija
-
	Edgars Vītols (FM)

	8.
	MK sēdes protokollēmuma projekts
3. Atbalstīt Satiksmes ministrijas priekšlikumu samazināt finansējumu akciju sabiedrībai "Pasažieru vilciens" līdz 255 448 537 euro un finansējuma pārdalei pa gadiem jauno elektrovilcienu iegādes un ritošā sastāva remonta un apkopju centra atjaunošanas un modernizācijas projektā līdz 2028. gadam.
	Iebildums
Lūdzam svītrot protokollēmuma projekta 3.punktu, ievērojot, ka tas ir pretrunā rīkojuma projektā paredzētajam, kas paredz apstiprināt aktuālās saistības 255 448 537 euro apmērā.
Piedāvātā redakcija
-
	Guna Federe (FM)

	9.
	MK sēdes protokollēmuma projekts
5. Satiksmes ministrijai normatīvajos aktos noteiktajā kārtībā sagatavot un iesniegt priekšlikumus likumprojekta "Par valsts budžetu 2026. gadam un budžeta ietvaru 2027., 2028. un 2029.gadam" izskatīšanai Saeimā otrajā lasījumā atbilstoši šā rīkojuma 1. un 2. punktā noteiktajam.
	Iebildums
Norādām, ka protokollēmuma projekta 5.punktā noteiktā uzdevuma izpilde nav iespējama, ievērojot, ka likumprojekts “Par valsts budžetu 2026. gadam un budžeta ietvaru 2026., 2027. un 2028. gadam” tiks skatīts Saeimas 2025. gada 3. decembra sēdē otrajā un galīgajā lasījumā. Attiecīgi lūdzam precizēt, norādot, no kādiem resursiem plānots nodrošināt nepieciešamo finansējumu, tai skaitā izvērtējot iespējas, kas norādītas pie rīkojuma projekta izteiktajā iebildumā.
Atgādinām, ka norādes uz rīkojuma grozījumu laicīgu izstrādi, lai būtu iespējams iestrādāt finansējumu Satiksmes ministrijas budžetā, jau bijām snieguši vairākkārt pie Satiksmes ministrijas ziņojuma “Par jauna ritošā sastāva remonta un apkopju centra “VIVI” būvniecības īstenošanu  un šim mērķim nepieciešamo finansējumu” (24-TA-2666), sniedzot atzinumus šī gada februārī un jūlijā.
 
Piedāvātā redakcija
-
	Guna Federe (FM)

	10.
	Rīkojuma konsolidētā versija
1. Atļaut Satiksmes ministrijai (akciju sabiedrībai “Pasažieru vilciens”) uzņemties valsts budžeta ilgtermiņa saistības laikposmā no 2019. līdz 2028. gadam, lai nodrošinātu akciju sabiedrībai “Pasažieru vilciens” finansējumu, kas nepārsniedz 255 448 537 euro, 32 jaunu elektrovilcienu, rezerves daļu fonda pieciem gadiem un elektrovilcienu uzturēšanas iekārtu iegādei (līgums ar ŠKODA VAGONKA A. S.), elektrovilcienu ražošanas uzraudzībai, velosipēdu vietu izveidei elektrovilcienos, kā arī ritošā sastāva remonta un apkopju centra atjaunošanai un modernizācijai, tai skaitā:
	Iebildums
Lūdzam pārliecināties, ka rīkojuma projekta 1.1. un 1.2. apakšpunktos norādītās summas ir atbilstošas KPVIS sistēmā pieejamajai informācijai par faktiski veiktajiem izdevumiem vai arī anotācijā skaidrot nesakritību iemeslus, un nepieciešamības gadījumā, lūdzam precizēt konkrētās summas gan rīkojuma projektā, gan attiecīgi anotācijā, tai skaitā, ņemot vērā, ka norādītās summas nedrīkst pārsniegt attiecīgā pasākuma Ministru kabineta noteikumos norādītās maksimālās summas.
Vēršam uzmanību, ka, piemēram, rīkojuma projekta 1.2.apakšpunktā norādītais Kohēzijas fonda finansējuma apmērs pārsniedz 2024.gada 30.augusta Ministru kabineta noteikumu Nr.579 “Eiropas Savienības kohēzijas politikas programmas 2021.–2027. gadam 2.4.1. specifiskā atbalsta mērķa "Veicināt ilgtspējīgu multimodālu mobilitāti, veicinot elektrotransportlīdzekļu izmantošanu" 2.4.1.2. pasākuma "Bezemisiju vilcienu iegāde – elektrovilcieni" īstenošanas noteikumi” 4.punktā minēto pieejamo Kohēzijas fonda finansējuma summu 66 989 642 euro, savukārt valsts budžeta līdzfinansējuma apmērs nesasniedz pieejamo summu 14 770 170 euro.
Piedāvātā redakcija
-
	Aina Greiškāne (FM)



